Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin pääministeri Benjamin Netanjahu -
torjui ulkovaltojen vaatimukset ennenaikaisista vaaleista.
IDF:n esikuntapäällikkö, kenraali- luutnantti Herzi Halevi painotti, -
että Hamasin tuhoamisessa ei saa epäonnistua.
USA:n presidentti Joe Biden ilmaisi tukensa -
senaattorijohtaja Chuck Schumerille -
ja piti tämän Israel-kritiikkiä "hyvänä puheena".
Kansainvälisesti terroristijärjestöksi nimitetty Hamas -
saa laskea aseensa ja antautua -
tai muuten se kohtaa IDF:n täyden voiman.
Eilisessä televisiopuheessa Israelin kansalle IDF:n esikuntapäällikkö, -
kenraaliluutnantti Herzi Halevi sanoi, -
että yli 163 päivää Hamasin ja sen terroristikumppanien -
raa'an, 1 200 israelilaista murhanneen hyökkäyksen jälkeen -
IDF syventää saavutuksiaan Gazassa.
Yllätämme vihollisen Gazassa ja syvennämme saavutuksiamme.
Palaamme tekemään operatiivisia ratsioita Pohjois-Gazassa alueilla, -
joilla olemme toimineet jo aiemmin -
käyttäen uutta tiedustelutietoa ja erilaisia metodeja.
Laajennamme Hamasille tehtyä vahinkoa tappamalla terroristeja -
ja tuhoamalla infrastruktuuria kohdistetusti ja korkealaatuisesti.
Etelä-Gazassa keskitämme laatujoukkojen voimat -
Khan Yunisin prikaatin hajottamiseen.
Olemme tappaneet monia terroristeja -
ja pidättäneet monia johtavia terroristeja kuulusteltaviksi.
Eloonjääneet ovat piilossa eivätkä voi toimia kunnolla. Löydämme heidätkin.
Hamas saa laskea aseensa ja antautua, -
tai muuten jatkamme voimalla, -
kunnes Hamas on hajotettu kokonaan ja panttivangit pelastettu.
Heidän kotiinpaluunsa on yksi sodan tavoitteista, -
ja IDF tekee kaikkensa sen eteen.
Neuvottelujen yksityiskohdista sopii keskustella asianmukaisilla foorumeilla
Teemme kaikin tavoin lujatahtoisesti töitä vapauttaaksemme panttivangit.
Yksi seikka on varma: IDF toteuttaa päätöksen, oli se mikä tahansa, -
ja osaamme jatkaa taistelua missä tilanteessa tahansa.
Hamas on valinnut eskalaation Ramadanin aikana, -
ja se kasvattaa painetta.
Halevi puhui myös -
matalan intensiteetin sodasta Hizbollahia vastaan.
Hizbollah liittyi taisteluun Israelia vastaan 8.10.2023 -
laukaisemalla ohjuksia yllykkeettä rajaseudun yhteisöjä kohti.
Pohjoisrajalla jatkamme Hizbollahin jäsenten ja kykyjen vahingoittamista.
Hizbollah aloitti vihollisuudet ja maksaa raskaan hinnan niistä, -
hinnan, joka kasvaa edelleen.
Olen tietoinen pohjoisen asukkaiden vaikeuksista.
He ovat olleet evakossa kodeistaan jo pitkän aikaa.
Palautamme asukkaat kotiin vasta, kun se on täysin turvallista.
Teemme kaiken vaadittavan.
IDF komentajineen on valmis toteuttamaan sen.
Se on velvollisuutemme.
Hallitessaan sotatantereita lähellä ja kaukana -
Halevi kertoi lisäksi Rafahin hyökkäyksen valmisteluista.
Hän varoitti, että Hamasin suoritus- kykyjen tuhoamisessa täytyy onnistua.
Konfliktinhallinnan lisäksi jatkamme iskujen suunnittelua alueille, -
joilla emme ole vielä toimineet.
IDF valmistautuu iskuihin niille alueille, -
ja päättää yhdessä poliittisen portaan kanssa -
iskujen ajoituksesta ja oikeista olosuhteista.
Heti kun päätös tehdään, IDF toimii päättäväisesti täydellä voimalla.
Toimimme siellä, minne ikinä Hamas kokoaakin joukkonsa.
Olisi väärin jättää Hamasille toimivia pataljoonia ja prikaateja.
Jerusalemissa pääministeri Benjamin Netanjahu -
torjui puheessaan hallituskabinetille länsimaiden lainsäätäjien vaatimukset-
ennenaikaisista vaaleista Israelissa.
Sodan alusta lähtien on taisteltu kahdella rintamalla: -
sotilaallisella ja diplomaattisella.
Diplomaattisella rintamalla olemme tähän asti onnistuneet -
sallimaan joukkojemme taistella jo viisi kuukautta.
Ei kuitenkaan ole mikään salaisuus, että kansainvälinen paine kasvaa.
Kansainvälisessä yhteisössä eräät tahot koettavat pysäyttää sodan nyt -
ennen kuin tavoitteet on saavutettu.
He esittävät vääriä syytöksiä -
IDF:ää, Israelin hallitusta ja pääministeriä vastaan.
He pyrkivät ajamaan meidät pitämään vaalit nyt sodan ollessa huipussaan.
He tietävät, että vaalit keskeyttäisivät sodan -
ja lamauttaisivat maan ainakin puoleksi vuodeksi.
Tehdään tämä selväksi: -
jos lopetamme sodan nyt ennen kuin tavoitteet on saavutettu, -
Israel häviää sodan, ja sitä me emme salli.
Siksi emme voi antautua emmekä antaudu sen paineen alla.
Päinvastoin: se yksinkertainen totuus vain vahvistaa lujaa tahtoamme -
vastustaa painetta ja taistella loppuun, täydelliseen voittoon asti.
Netanjahu jatkoi puhumalla suoraan Israelin liittolaisille ja kumppaneille,
jotka ovat muuttaneet ääntä kellossa tuessaan Israelin sotatavoitteille -
terroristiryhmä Hamasia vastaan.
Kansainvälisille ystävillemme sanon: -
Onko muistinne noin lyhyt? Unohditteko näin pian 7.10. iskun, -
hirvittävimmän juutalaisten joukkomurhan sitten holokaustin?
Kiellättekö näin pian Israelilta oikeuden puolustaa itseään -
Hamasin hirviöitä vastaan? Oletteko menettäneet näin pian omantuntonne?
Älkää painostako Israelia, -
joka käy oikeutettua sotaa vertaansa vailla olevaa vihollista vastaan, -
vaan painostakaa Hamasia ja sen suojelijaa: Irania.
Ne ovat uhka Lähi-idälle ja koko maailmalle.
Me kuitenkin vastustamme painetta, -
ja Jumalan avulla jatkamme taistelua täydelliseen voittoon asti.
Presidentti Joe Bidenin hallinto on pyrkinyt ottamaan etäisyyttä -
senaatin enemmistöjohtaja Chuck Schumerin kommenteista, -
joissa hän uhkasi Israelia seurauksilla, ellei Israel järjestä vaaleja.
Biden paljasti, että Schumerin henkilö- kunta on pitänyt yhteyttä omaansa -
ja että tämän hyvä puhe kuvasti monien amerikkalaisten huolta.
Senaattori Schumer otti yhteyttä vanhempaan henkilökuntaani, -
kun aikoi pitää sen puheen.
En puhu siitä tarkemmin. Se oli hyvä puhe.
Hän ilmaisi vakavan huolen, -
jota uskoakseni tuntevat monet muutkin amerikkalaiset.
Erillisissä kyselytutkimuksissa, myös Yhdysvalloissa, -
näkyy ylivoimainen tuki Israelin sodalle Hamasia vastaan, -
mutta nähtävästi poliittiset seikat ajavat kritisoimaan Israelia.
Presidentti puhui siitä, miten palavasti Schumer piti puheensa.
Presidentti sanoi tietävänsä, -
että ne sanat resonoivat monien amerikkalaisten sisimmässä.
Jatkamme Israelin tukemista sodassa Hamasia vastaan.
Kehotamme välttämään siviiliuhreja ja jatkamme työtä tulitauon eteen, -
jotta panttivangit voidaan kotiuttaa ja lisää apua saadaan vietyä Gazaan.
Amiraali Kirby sanoi Israelin hyväksyneen -
hyökkäyksen Gazan rajakaupunki Rafahiin -
ja painotti, että Israel ei ole vielä kertonut sotasuunnitelmiaan USA:lle.
Emme ole nähneet sitä. Ottaisimme ilomielin vastaan sen tilaisuuden.
Kuten sanoimme, emme voi tukea suurhyökkäystä Rafahiin, -
ellei se sisällä uskottavia ja toteutettavissa olevia suunnitelmia, -
joilla huolehditaan niiden yli miljoonan gazalaisen turvallisuudesta, -
jotka ovat hakeneet turvaa Rafahista.
Jos Rafahiin hyökättäisiin nyt heistä huolehtimatta, se olisi katastrofi.
Niinpä jatkamme keskustelua.
Jos heillä on suunnitelma, näkisimme sen mielellämme.
Israelin sotaministeriö antoi delegaatiolleen luvan -
jatkaa Qatarissa neuvotteluja, -
joilla koetetaan saada laadittua sopimus panttivankien vapautuksesta.
Islamistinen Hamas sen sijaan on kärsinyt karvaita tappioita -
ja laimentanut alkuperäisiä absurdeja vaatimuksiaan.
Käymme yhä keskusteluja, ja meillä on tilaisuus tavata Dohassa. Se on hyvä.
Tiedän, että perheille ne ovat taas vain ahdistavia odotuksen päiviä, -
ja ymmärrämme myös sen. Siksi en tahdo...
Olemme varovaisen optimistisia, että asiat etenevät oikeaan suuntaan.
Pitää vain jaksaa loppuun asti.
Kiitos seurasta!
TV7 Israel toimii lahjoitusten varassa eikä tavoittele voittoa, -
ja kaikki tuotanto on katsottavissa ilmaiseksi.
Olisimme kiitollisia, jos harkitsisit lahjoittamista.
Voit lahjoittaa osoitteissa -
www.tv7.fi/lahjoita ja www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Olen Jonathan Hessen. Siunattua viikkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen